text: Kenya
  
  publiceret: 2023-05-11 16:52:16+02:00
  Kenya er en republik i Østafrika. Landet var tidligere en del af Britisk Østafrika, men opnåede selvstændighed i 1963.
  Kenya har meget varierede landskaber og et rigt dyreliv, blandt andet i lettilgængelige naturparker; sammen med ret stabile politiske forhold har det betydet, at landet er et af Afrikas førende turistlande.
  Det er fortsat et typisk uland, præget af stor befolkningstilvækst og fattigdom. Kenya har i en årrække været en af hovedmodtagerne af dansk ulandsbistand.
  Ved uafhængigheden i 1963 antog Kenya et flag, som byggede på befrielsesorganisationen KANUs flag. I flagets farvesymbolik står den sorte farve for folket... Læs mere om Kenyas nationalflag.
  Kenya er i gennemsnit ret tætbefolket efter afrikanske forhold, men der er store regionale forskelle. Læs mere om Kenyas geografiske forhold.
  I Kenya tales 60-70 sprog. Mere end halvdelen er bantusprog, fx kikuyu, luhya og kamba. Læs mere om Kenyas sprog.
  Siden år 1900, da størstedelen af befolkningen var tilhængere af traditionelle afrikanske religioner, har de kristne kirker haft en stor vækst... Læs mere om religion i Kenya.
  Kenyas forfatning er fra uafhængighedsåret 1963 med flere ændringer; bl.a. i 2001. Republikken blev indført i 1964. Læs mere om Kenyas forfatning.
  Kenya klassificeres af Verdensbanken som et alvorligt gældsat lavindkomstland. Landet har modtaget betragtelige beløb i udviklingsstøtte, men har traditionelt haft underskud på betalingsbalancen... Læs mere om Kenyas økonomi.
  Mere end 55% af Kenyas befolkning (17,1 mio. mennesker) var i 2000 defineret som fattige mod godt 48% i 1990. Læs mere om de sociale forhold i Kenya.
  Middellevetiden er 57 år for mænd og 58 år for kvinder; børnedødeligheden er 55 pr. 1000 levendefødte børn (2008). Læs mere om sundhedsforholdene i Kenya.
  Retssystemet bærer stadig præg af statens fortid som engelsk koloni. Ifølge kenyansk lovgivning, Judicature Act, er den materielle common law samt dele af... Læs mere om Kenyas retssystem.
  Siden landet blev selvstændigt, er der gennemført adskillige reformer inden for det oprindelig engelskprægede uddannelsesvæsen. Læs mere om uddannelse i Kenya.
  Kenya har en lang tradition for en temmelig uafhængig presse. De trykte medier spiller en aktiv og kritisk rolle, og Kenya har et rigt debatmiljø. Læs mere om massemedier i Kenya.
  I 1700- og 1800-tallet var bystaterne Pate og Lamu og senere Mombasa ved Det Indiske Oceans kyst centrum for en arabisk nedfældet og muslimsk præget episk poesi på swahili. Læs mere om kenyansk litteratur.
  Både under og efter kolonitiden understøttedes det britiske verdensbillede igennem vesterlandsk og eskapistisk teater på Little Theatre og National Theatre i Nairobi. Læs mere om teater i Kenya.
  Selvom fodbold er den mest populære idrætsgren i Kenya, er det de kenyanske mellem- og langdistanceløbere, som siden 1960'erne har fået verdenssportens opmærksomhed. Læs mere om sport i Kenya.
  Det nuværende Kenya var tidligt et centralt indvandringsområde for bl.a. bantufolk, niloter, nilohamitter og kushitter. Før 1800-tallet var landets indre ukendt for omverdenen... Læs mere om Kenyas historie.